cyanic-selkie/wikianc huggingface dataset:
Radiorør
Katode og levetid
Hvis strømmen i røret blir styrt så sterkt at elektronskyen forsvinner helt, blir katoden mere utsatt for bombardement av ioner; elektronskyen har derfor en beskyttende virkning. Av denne grunn bør ikke glødingen drives under den spesifiserte verdien, med den tanken om at slik drift skulle slite mindre på røret.
Glass blir brukt som kolbe rundt røret fordi glasset kan danne en svært lufttett forbindelse med tilkoplingspinnene.
Transistorer kontra rør
Det er ikke noen markant forskjell mellom rør og transistorer når det gjelder signalstøy.
En liten gruppe entusiaster lovpriser røret i audioforsterkere for en bedre klang enn transistorforsterkere kan oppvise. Årsaken til forskjeller i konvensjonelle koblinger er ikke målbar eller forklarlig ut fra teknisk-vitenskapelige betraktninger. Når det gjelder effektforsterkere for høyttalerdrift eksisterer det en prinsipiell forskjell mellom rør- og transistorforsterkere: Transistorforsterkere er oftest hardt tilbakekoplet, noe som fører til lav forvrengning. Rørtrinn i klassiske, industrielle rørforsterkere kan bare utnytte en tilbakekoplingsgrad på rundt 20 dB på grunn av utgangstransformatorens sterke fasedreininger ved svært lave og høye frekvenser. Mere tilbakekopling vil føre til ustabiliteter ved disse frekvensene. Rørentusiaster danner et vidt spektrum av interesse-tyngdepunker. Det er ofte populært å bruke koblinger som ikke, eller bare i liten grad, utnytter tilbakekoblingens lineariserende virkning. Likeledes brukes ofte enkelttrinn (single end) i stedet for brokoblinger (push-pull), noe som fører til høyere forvrengning av de like harmoniske frekvensene, særlig med trioder. Ved slik praksis fremtrer komponentenes forvrengninger, eller komponentenes egenlyd, klarere enn i konvensjonelle koblinger. I deler av rør-entusiastgruppene er objektiv, teknisk måling av apparatene uinteressant; det er det subjektive lydbildet som er avgjørende. Mange apparater for denne målgruppen er svært dyre. I dette subjektive vepsebolet av søkende oppriktighet, tro, blendverk, status og priser er det vanskelig å orientere seg skikkelig, særlig for leksikalske formål.
Nomenklatur
I europeisk industriell nomenklatur fikk rørene navn som GFFXXX, der G og F er bokstaver XXX tall. G er en enkelt bokstav og står for glødebetingelsene til katoden, FF er en til tre bokstaver for rørets funksjon(er) og XXX er en relativt fri tallbetegnelse med ett til tre sifre der det første gjerne sier noe om rørets sokkeltype.
Det blir brukt en bokstav per funksjon. Eksempler:
Apeskrekkfamilien
Apeskrekkfamilien (Araucariaceae), skjellgranfamilien, kranstrefamilien eller kransgranfamilien er en av totalt syv bartrefamilier. Familien vokser på den sørlige halvkule, og har i alt 41 nålevende arter, fordelt på 3 slekter.
Apeskrekkfamiliens inndeling
For fullstendig taksonomi, se: Karplanter
Nokia N78
Nokia N78 er en multimedia 3G Smarttelefon produsert av Nokia. Den ble introdusert på Mobile World Congress i februar 2008 og vil bli sluppet i løpet av andre kvartal i 2008.
Stig Eide Sivertsen
Stig Eide Sivertsen (født 20. januar 1959) er en norsk næringslivsleder. I august 2015 ble Sivertsen utnevnt til midlertidig administrerende direktør for EMGS.
Fjernsynshuset
Fjernsynshuset er en av NRKs fire sentrale bygninger på hovedkvarteret på Marienlyst. De andre hovedbygningene er Kringkastingshuset, Nyhetshuset og Glassgården.
Bruksområder
Fjernsynshuset rommer alle NRKs tv-studioer på Marienlyst og en rekke redaksjonelle lokaler, blant annet sportsredaksjonen. I tillegg rommer huset kostymelager, rekvisittlageret og hovedkontrollen for tv samt flere tekniske og administrative funksjoner.
Menn som hater kvinner (film)
Handling
Henrik Vanger tror at Harriet ble myrdet av et hans familie-medlemmer. Henrik forklarer at brødrene hans – Richard, Gottfried og Harald – var tilhengere av det tyske nazi-partiet og deres ideologi. Ettersom Richard døde allerede i 1940, er han ikke mistenkt i Harriets forsvinning. Faren hennes, Gottfried, var en kvinnebedårer og kone-banker. Han skal ha druknet ved et uhell, ved en innsjø ett år før Harriets forsvinning, så han er heller ikke mistenkt i hennes forsvinning. Etter hans død, siden Harriets mor virket ute av stand til å ta seg av de to barna hennes (Harriet og hennes eldre bror Martin) tok Henrik ansvaret for å oppdra de to.
Både Harald Vanger, Harriets mor, og flere andre familie-medlemmene som var til stede den dagen Harriet forsvant er mistenkte i forsvinningen hennes. Henrik viser også Blomkvist et rom hvis vegger er dekket med pressede blomster. De første blomstene var gaver fra Harriet, og siden hun forsvant har det kommet en blomst hvert år fra forskjellige steder rundt om i verden. Henrik tror at Harriets morder sender disse blomstene for å håne ham. Lisbeth Salander, som ble dømt som mentalt ustabil som barn, får utnevnt en ny verge, Nils Bjurman (spilt av Peter Andersson) etter at hennes tidligere verge utviklet hjerneslag. Bjurman gjør det klart for Lisbeth at med mindre hun gjør som han krever, vil han gjøre livet hennes utrolig vanskelig. Han truer henne også med at han kan få henne fengslet ved et mentalsykehus. Bjurman overtar også kontrollen over Lisbeths bankkonto, og nekter å la henne få tilgang til hennes egne penger. Lisbeth lyver til Bjurman om det egentlige arbeidet hennes, ved å late som om hun bare er en vanlig kontor-assistent.
Bømlabrua
Manglende vedlikehold
I mars 2022 ble det kjent at det var oppdaget kritiske skader på bærekablene grunnet fukt. Vestland fylkeskommune satte av 85 millionar kroner til avfuktingsanlegg på broen, samt på Stordabrua.
Einar Aas
Karriere
VG kåret han til Årets forsvarsspiller i 1979.
Ellen Marie Magerøy
Magerøy hadde gradene cand.philol. og mag.art. Universitetet i Oslo før hun ved samme universitet tok doktorgrad på en avhandling om islandsk treskurd. Hun arbeidet særlig med islandsk og norsk tre-, bein- og hornskurd og kirkekunst.
Einar Aas
Personlig liv
Han tok eksamen ved Kirkeparken videregående skole. Han har gått på Norges idrettshøgskole.
Kirkeakademi
Kirkeakademi. Forum innen en rekke lutherske og katolske menigheter for dialog mellom kirke-, kultur og samfunnsliv. Lokalt baserte aktiviteter, som i stor grad drives av frivillige og markerer seg slik som en økumenisk legfolksbevegelse.
Suzuki
Jimny
Suzuki Jimny ble introdusert i 1998, og ble en erstatter for Suzuki SJ. Bilen kom med en 1,3 l motor med 80 hk.
Vitara 2015 -
Nye Suzuki Vitara ble lansert i Norge i 2015. I løpet av det første året ble det registrert 1378 nye Suzuki Vitara.
Silisiumkarbid
Bedrifter i Norge
Foredling av silisiumkarbid foregår på Saint-Gobain bedriftene i Eydehavn, Lillesand og Washington Mills fabrikk i Orkanger. Tidligere Arendal Smelteverk på Eydehavn er i dag en ren videreforedlingsbedrift innen Saint-Gobain CM. I Norge videreforedles også silisiumkarbid som er produsert i andre verdensdeler.
Mesteparten av produksjonen i Norge eksporteres.
Produksjon
Svært rent krystallinsk silisiumkarbid laget ved hjelp av den modifiserte Lely-prosessen produseres hovedsakelig av det amerikanske firmaet Cree Inc. som har vært dominerende på dette markedet siden starten i 1987.
Struktur
Silisiumkarbid er en halvleder med relativt stort, indirekte bandgap, der størrelsen varierer litt mellom polytypene. Som eksempel kan nevnes 3C med et bandgap på 2.4 eV, mens 4H og 6H har hhv. 3.0 og 3.3 eV.
Benzidin
I tillegg til benzidin er enkelte andre aromatisk amin som 2-aminonaftalen trukket tilbake fra bruk i nesten alle industrier fordi de er så karsinogene.
Comfortably Numb
«Comfortably Numb» er en sang av det britiske bandet Pink Floyd, utgitt på albumet The Wall fra 1979. Musikken er komponert av David Gilmour (med små medvirkninger av Waters), mens teksten er skrevet av Roger Waters.
Igor Larionov
Karriere
Larionov ble draftet av Vancouver Canucks i 1985, men Viktor Tikhonov (trener for CSKA Moskva og landslaget) lot han ikke reise til NHL før i 1989. Larionov dro til NHL sammen med mange andre sovjetiske spillere, inkludert alle hans fire rekkekamerater. Han og Krutov havnet i Canucks i 1989. Krutov var bare én sesong i NHL og spilte bare for Canucks, mens Larionov spilte tre sesonger i Canucks. Etter hans tre årskontrakt med Canucks hadde utløpt, valgte Larionov å spille ett år i Lugano i Sveits. Han vendte tilbake til NHL og San Jose Sharks i 1993-94 der han spilte med tidligere rekkekamerat Sergej Makarov.
Pennsylvanias flagg
Delstatens våpen består av et skjold som er vannrett delt i tre. Skjoldet inneholder et skip, en plog og tre kornnek. Hjelmtegnet over skjoldet er plassert på en vulst og består av en svart, hvithodet amerikansk havørn (Haliaeetus leucocephalus). Under skjoldet er det to grener med blad og krysslagte endestykker. Skjoldholderne er to svarte hester med rødt seletøy og som står på et luftig postament omslynget av et bånd. Mottoet på båndet er virtue, liberty and independence.
I likhet med mange andre delstater, der flaggduken også er blå, har Pennsylvanias flagg militære faner som forbilde. Delstatsflagg med blå flaggduk har også Connecticut, Sør-Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska. Imidlertid har Louisiana, Oklahoma og Sør-Dakota en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.
Zenon fra Elea
Zenon fra Elea (gresk Ζήνων ὁ Ἐλεάτης), (født ca. 490 f.Kr., død ca. 430 f.Kr.) var en førsokratisk gresk filosof i sørlige Italia og et medlem av eleaterne, en filosofisk skole grunnlagt av Parmenides. Aristoteles kalte ham for oppfinneren av dialektikken. Han er best kjent for sine paradokser som den engelske filosofen Bertrand Russell har beskrevet som «umåtelig finurlige og dypsindige». Zenon fra Elea må ikke forveksles med Zenon fra Kition, stoisismens grunnlegger.
Liv
I henhold til Plutark forsøkte Zenon å drepe tyrannen Demylus, men feilet i forsøket, «med sine egne tenner beit han av hans tunge, og spyttet den inn i tyrannens ansikt.»
Zenons paradokser
Historien om Akilles og skilpadden er et av disse paradoksene. Akilles og skilpadden bestemte seg for å løpe om kapp. Fordi Akilles kan løpe dobbelt så fort som skilpadden, gir han den et stort forsprang. Ifølge Zenon vil skilpadden ha tilbakelagt en distanse som tilsvarer halvparten av forspranget når Akilles kommer til skilpaddens utgangspunkt. Og når Akilles når dette punktet, vil skilpadden igjen ha tilbakelagt halvparten av denne avstanden. Slik fortsetter det, i det uendelige. Akilles er aldri i stand til å ta igjen skilpadden, for når han har tilbakelagt den opprinnelige avstanden mellom dem, vil den alltid ha krabbet et stykke videre, som igjen vil være halvparten av denne avstanden.
Dette er grunnen til at en av de kjente filosofene fra det tyvende århundre, Gilbert Ryle i hans bok Dilemmas: The Tarner Lectures (1953), har skrevet følgende om fortellingen om Akilles og skilpadden: «På mange måter fortjener den å utnevnes til selve paradigmet på en filosofisk gåte» Kanskje blir den løst en dag, slik noen nylig løste problemet knyttet til Fermats siste teorem.
Martin Richard Flor
Flors død
M. R. Flor døde den 29. februar 1820. I kirkeboken har presten notert at Martin Richard Flor, ugift, lektor i botanikk, «druknede sig selv paa Bjørvigen». I flere år hadde han vært plaget av dype depresjoner, men høsten 1819 ble han grepet av en total «Svækkelse af Tænkekraften». Sykdommen artet seg slik at han stadig «talte om hemmelige Synder og var paa ingen Maade at bringes fra denne fixe Idee at han ved skrækkelige Straffe skulde udsone skrækkelige Synde Forseelser, som ingen faldt paa engang at formode at han havde begaaet». Tilslutt maktet han å rømme fra vokterne ved hospitalet og kastet seg i en åpen råk i den tilfrosne fjorden. «En overordentlig Skare af alle Stænder, der frivillig fulgte ham til Graven, beviste», forteller en av hans gamle elever, «at han havde været afholdt». Flor sognet til Aker, men ble likevel bisatt i Oslo domkirke, og selv om han tok livet av seg, ble han begravet i vigslet jord på Vår Frelsers gravlund.
Ask gods
Ask, eller Ask gods som urgården og den tidligere lendmannsgården gjerne kalles på folkemunne, er en urgammel storgård som ligger i Ringerike kommune, lengst øst i Holleia og ved elven Sognas utløp til Tyrifjorden. Tettstedet Ask er oppkalt etter gården og ligger langs riksvei 35 mot Hokksund. Eiendommen har gårdsnummer 78 og omfatter cirka 17 000 da skog og 553 da innmark. Årlig tilvekst av skog ligger på cirka 4 300 m³.
Tidlig historie
Ask var nok et høvdingsete og blir nevnt i kongesagaene. Lendmannen Ingemar av Ask skal ha hatt tilhold der. Han var en ansett høvding på Harald Gilles tid som konge i Norge (1130–1136) og døde i slaget ved Fyrileiv i 1134. Det er ikke kjent for hvilket område lendmannen fungerte, men andre lendmannsgårder enn Ask og Tanberg er ikke kjent for Ringerike. Under Magnus Lagabøte (1263–1280) ble lendmannstittelen omgjort til baron. Da Håkon Håkonsson dro over Ringerike i 1225 nevnes Gudleik på Ask som kongens stallare.
Martin Richard Flor
Minnedikt
Og naar Somrens Blomsterklynger / Sig om høiens Grønsvær slynger, / Skygge skal din grav en Eg; / Norge skal dens Grene flette / Og et Monument dig sætte / Hver en Høst af gyldne Reg.
Fred med dine Been i Gravens Skjød, / Vandrer, træt af travle Færd herneden! / Fred med Aanden, som sin Lænke brød, / Og opsvang sig fri mod Evigheden. / Meget har du kæmpet, har Du lidt; / Verden gik Dig ofte koldt imøde. / Blund da i dit lune Kammer blidt / Til en bedre Verdens Morgenrøde.
Schulzhytta
Historie
Carl Schulz, Trondhjems Turistforenings formann, besøkte Roltdalen for første gang sommeren 1895 og viste interesse for å åpne en turisthytte i området, men ikke før 1927 ble Kvittyten på Liavollen en overnattingmulighet, omtrent seks kilometer nord for Schulzhytta. Dette var en seter med fire senger hvor alminnelig seterkost ble tilbudt. I 1930 ble det også ordnet tilbud for overnatting på Stormoen hvor Schulzhytta står.
Byggingen av hytta begynte høsten 1947 og stod ferdig våren 1948. I forkant av dette ble det transportert opp et sagbruk på Stormoen for å kunne lage alt tømmeret på setedet. Den ble innviet 3. juli 1948, og Gudrun Kallar var hyttas første vertinne. I løpet av 1950 hadde Schulzhytta besøk av 830 gjester. Stinettet rundt hytta ble gått opp, og tilhørligheten til turisthyttene i Sylan ble ytterligere styrket da Ramsjøhytta ble åpnet til påske 1957 ved å lage en forbindelse mellom Schulzhytta og Storerikvollen.
Javaneshorn
Javaneshorn (Rhinoceros sondaicus) er et hovdyr som hovedsakelig lever i nasjonalparken Ujung Kulon på øya Java i Indonesia. Denne arten neshorn har horn på nesen, men mangler horn i pannen. Arten tilhører neshornfamilien (Rhinocerotidae).
Status og trussel
Det finnes ingen javaneshorn i fangenskap. I 2011 ble det siste levende javaneshornet ulovlig felt på fastlandet. Det skjedde i naturreservatet Cat Loc i Vietnam, og arten finnes i dag utelukkende på Java. Javaneshornet regnes derfor som et av de mest sjeldne pattedyr i verden.
August Weismann
Friedrich Leopold August Weismann (født 17. januar 1834 i Frankfurt am Main, død 5. november 1914 i Freiburg i Breisgau) var en tysk biolog. Ernst Mayr rangerte ham som den nest mest notable evolusjonsteoriker i det 19. århundre, etter Charles Darwin.
På tross av disse observasjonene, ideen om Weissmanbarrieren er sentral for det som nå er den generelt aksepterte teori om evolusjon, den Moderne evolusjonssyntese. I henhold til denne teorien forekommer variasjoner fra tid til annen i individer i en populasjon på grunn av genetiske mutasjoner som forekommer i noen grad naturlig, ved å kopiere feil, men kan også forårsakes av kjemikalier kjent som mutagener eller ved ioniseringsstråling, spesielt røntgenstråling eller kosmisk stråling. Noen variasjoner er gunstigere enn andre, slik at gjennom denne indirekte prosess, hjulpet av de videre prosesser av crossing over, og assortative mating, endres genetisk struktur til en gruppe som formerer seg gradvis. Etter Weismanns syn er denne relativt tilfeldige prosessen av mutasjoner, som må foregå i gametene (eller stamceller som lager dem), den eneste årsak til forandring for naturlig seleksjon. Weismann var en av de første biologer til å avvise soft inheritance fullstendig.
Sluis (Nederland)
Kommunegrensene ble sist endret 1. januar 2003 da de tidligere kommunene Oostburg og Sluis-Aardenburg ble slått sammen. Sluis var tidligere, i 1995, slått sammen med Aardenburg. Kommunens administrative sentrum ligger i Oostburg. Til kommunen hører bortsett fra byen Sluis også 19 minder byer og tettsteder. Riksveiene N58 og N61 er hovedtrafikkårene til Sluis kommune over land, mens fotgjengere og syklister kan ta fergen mellom Breskens og Vlissingen. Kommunen har 17 km Nordsjøstrand.
Historisk sett faller Sluis' grenser sammen med grensene til det som kaltes Land van Cadzand. De fleste tettstedene oppstod i løpet av det 19. århundre, og flere av dem har forunderlige navn som for eksempel Boerenhol (Bondens hule), Nummer Eén, Turkeye (muligens Tyrkia) og Vuilpan (kan blant annet bety skitten kjele). Omtrent 1 km vest for Sluis by ligger landsbyen Sint Anna ter Muiden (Sint er nederlandsk for Sankt) på Nederlands mest vestlige punkt.
Prehistorie og tidlige tider
Aardenburg er bygget på stedet der et romersk slott lå, området var bebodd mellom 170 og 270 e.Kr.
Den annen verdenskrig, Operasjon Switchback
Under den andre store operasjonen under Slaget ved Schelde på slutten av den annen verdenskrig ble Sluis og de fleste andre tettstedene i kommunen lagt i ruiner. Operasjon Switchback fant sted i et trekantet område øst for skillet mellom Leopoldkanalen og Dérivation de la Lys-kanalen, med veien fra Maldegem til Aardenburg som den ene siden og et punkt ved landsbyen Moershoofd som trekantens toppunkt. Området var bare et par hundre meter bredt, og nordgrensen falt sammen med grensen mellom Belgia og Nederland. I denne operasjonen deltok den ''3. kanadiske infanteridivisjonen''.
Snorkeskinne
Snorkeskinne også kalt apnéskinne er et mekanisk hjelpemiddel som skal forebygge snorking og mild til moderat søvnapné hos pasienter.
Macworld/iWorld
2000
I 2000 i San Francisco viste Steve Jobs Mac OS X sitt Aqua-brukergrensesnitt for første gang.
2001
I 2001 i San Francisco introduserte Steve Jobs iTunes og PowerBook G4, Apple's første  bærbare med.
Bahrain under Sommer-OL 2008
Bahrain under Sommer-OL 2008. Femten sportsutøvere fra Bahrain deltok i tre sporter, friidrett skyting og svømming under Sommer-OL 2008 i Beijing. Det var sjuende gangen Bahrain deltok i et sommer-OL. Friidrettsutøveren Ruqaya Al Ghasara var Bahrains flaggbærer under åpningsseremonien.
Iglesia ni Cristo
Beskrivelse
INC er antagelig det nest største trossamfunnet på Filippinene etter Den katolske kirke (dersom man ikke summerer de forskjellige forgreningene av Iglesia Filipina Independiente, som i så fall ville innta annenplassen).
Saint-Germain-traktaten
Den 2. september 1919 fikk den østerrikske delegasjonen til fredsforhandlingene etter første verdenskrig overlevert et traktatsforslag, som ble underskrevet 10. september på slottet Saint-Germain-en-Laye. Traktaten er én av de traktater, som ble underskrevet i Paris' forsteder, hvor fredstraktaten med Tyskland (Versaillestraktaten) er den mest kjente. Traktaten ble inngått mellom Østerrike og 27 allierte.
Nanna Lüders Jensen
Nanna Lüders Jensen med kunstnernavnet Nanna (født 23. juli 1963) er en dansk sanger, sangskriver og filmskuespiller.
Arkivet
Stiftelsen Arkivet
1. februar 2018 byttet senteret navn til ARKIVET freds- og menneskerettighetssenter.
Otrøya
Otrøya er en øy i Molde kommune (Midsund kommune til 2020). Vest på øya ligger tettstedet Midsund og bruforbindelse til Midøya. Øya har et areal på 76,14 km². Hovednæring er fisketilvirking og verksteder for fiskeflåten.
Tony Sharpe
Tony Sharpe (født 26. juni 1961 i Kingston på Jamaica) er en tidligere friidrettsutøver fra Canada som vant bronsemedalje på 4 × 100 meter under OL i 1984 i Los Angeles. Året før satte han personlig rekord på 100 meter med tiden 10.31 sekunder, i VM i Helsingfors.
Den tapte verden (film)
Den er også kjent som Jurassic Park 2.
Anmelderne
Filmen fikk blandet mottakelse av kritikerne, noe som gjenspeiles i at den har fått 54 % på Rotten Tomatoes. Den amerikanske filmanmelderen Roger Ebert gav den 2 av 4 stjerner, mens Leonard Maltin gav den 2,5 av 4 stjerner.
CCC Team
Før 2019-sesongen ble BMC Racing Team slått sammen med CCC Sprandi Polkowice.
Bestalling
Ordet kommer fra tysk "Bestallung". Ordets stamme "stall" betyr et lukket rom, for eksempel til å sette inn dyr. I gammel høytysk språk oftest et sted hvor noen/noe står. Man finner den samme stammen av ordet i det mer kjente norske ordet "Installere".
Georges Mandjeck
Georges Mandjeck (født 9. desember 1988) er en kamerunsk fotballspiller som spiller for den tyrkiske klubben Kocaelispor. Han er også en del av.
Genetisk variasjon
Genetisk variasjon er summen av forskjeller i genotypene til individene i en populasjon. Variasjonen oppstår gjennom rekombinasjon, migrasjon og mutasjon. Samtidig er genetisk variasjon en forutsetning for andre prosesser, som ikke hadde vært mulige uten arvelige forskjeller mellom individer, nemlig naturlig seleksjon, seksuell seleksjon, kunstig seleksjon og gendrift.
Vi har både forskjellige utseende og andre egenskaper. Noen ganger kan forskjellene gi mer dramatiske utslag og føre til at vi blir alvorlig syke.
Bolwell Nagari
Selskapet leverte først Nagari som byggesett, og det var først fra 1969 med modellen Mk VIII at selskapet leverte komplette biler. Frem til 1972 ble det produsert 127 coupémodeller samt 13 cabrioleter av denne modellen, som var utstyrt med V8-motor fra Ford og andre komponenter fra Ford og Austin.
Caenoidea
Systematisk inndeling med norske arter
I Norge er det 5 arter, alle i familien Caenidae. Caenidae og Neoephemeridae er søstergrupper, det samme er Baetiscidae og Prosopistomatidae. Den sistnevnte gruppen blir av noen regnet som en underorden for seg, Carapacea.
Gamlebyen kirke
Historie
Bygningen ble inndelt i flere etasjer og fungerte etter dette som hospitalsbygning med kirke i første etasje. I tillegg ble det ved siden av bygget det huset vi idag kjenner som «Gråsteinsbygningen». Denne regnes idag som Norges eldste hospitalsbygg. Utover 1700-tallet kom det også til flere bygninger, deriblant «Dollhuset» for psykiatriske pasienter.
Terje Emberland
Bakgrunn og virke
Emberland har skrevet en rekke artikler og bøker om moderne religiøsitet, nazismens og antisemittismens historie og norsk okkupasjonshistorie, blant andre ''Religion og rase. Nyhedenskap og nazisme i Norge 1933 - 1945, Det ariske idol. Forfatteren, eventyreren og nazisten Per Imerslund (med Bernt Rougthvedt), Himmlers Norge. Nordmenn i det storgermanske prosjekt (med Matthew Kott) og Da fascismen kom til Norge. Den Nasjonale legions vekst og fall, 1927-1928''. Han har også redigert flere artikkelsamlinger om SS-forskning, konspirasjonsteorier og okkulte «tåkefyrster". Han var kalt som ekspertvitne i saken mot Anders Behring Breivik. I 2019 utgav han sammen med Asbjørn Dyrendal en kort innføringsbok i Hva er konspirasjonsteorier til Universitetsforlagets Hva er-serie. I 2022 utgav han boken Fra gutterommet til Gestapo. En historie om radikalisering. Den nasjonalsosialistiske subkulturen i Norge 1932 - 1940 (Dreyer).
Abushiri-opprøret
Opprør
I februar 1889 grep den tyske kansleren Otto von Bismarck inn og utnevnte løytnant Hermann Wissmann til Reichskommissar fro Tysk Øst-Afrika. Wissmann etablerte en Schutztruppe av tyske offiserer og innfødte askarisoldater som med støtte fra marinen og britene slo ned opprøret.
Saltslette
Beskrivelse
Saltsletter består av finkornete sedimenter fylt inn med alkalisalter. Overflaten er som regel svært tørr, slett og hard om sommeren, men blir våt og meget myk i vintermånedene. Selv om selve saltsletta er fri for enhver vegetasjon, så er de vanligvis omringet av eviggrønne busker og andre salt-tolerante planter, som sørger for kritisk vinterfôr for bufe og andre planteetere.
Colstrip kraftverk
Colstrip kraftverk er et kullkraftverk i Rosebud County, delstaten Montana i det nordlige USA. Det har en installert produksjonskapasitet på 2 094 MW, fordelt på 4 blokker / turbiner. Operatør er PPL Montana. Dette er delstatens nest største termiske kraftverk målt etter installert effekt.
Mikkjal Sørensen
Sørensen møtte som varamann på Lagtinget så lenge Jóannes Eidesgaard (1991–1994) og Hans Pauli Strøm (2008–2009) satt i regjeringen. Sørensen var borgermester i Porkeris kommuna fra 2005 til 2020.
Daniel Ellsberg
Rettslig og politisk etterspill
Nixon-regimet hadde gjennom flere kriminelle handlinger, som innbrudd hos Ellsbergs psykiater, og planer om mord på Ellsberg selv, forsøkt å diskreditere ham, og dermed unngå den politiske katastrofe som truet gjennom «Pentagon Papers». Disse forsøkene ble avslørt, og ledet til at domstolen underkjente påtalen mot Ellsberg. Innbruddet hos Ellsbergs psykiater kom videre til å inngå i Watergateskandalen, som felte Nixon-regjeringen.
Dave Johnston kullkraftverk
Dave Johnston kullkraftverk er et kullkraftverk ved Glenrock, beliggende 50 km rett øst for byen Casper i delstaten Wyoming i det nordlige USA. Det har en installert produksjonskapasitet på 808 MW, fordelt på 4 blokker / turbiner. Operatør er PacifiCorp, som eies av Berkshire Hathaway. Dette er det nest største kullkraftverket i delstaten målt etter effekt.
Den endelige løsning
«Den endelige løsning på det jødiske problem», på tysk Endlösung der Judenfrage, er et uttrykk som viser til det nazistiske Tysklands planer om å løse «det jødiske problem», gjennom systematiske omplasseringer og påfølgende tilintetgjørelser gjennom folkemord på jødene i løpet av den andre verdenskrig. Uttrykket ble skapt av Adolf Eichmann (1906–1962), en av de nazistiske toppene som ledet og hadde oppsyn med kampanjen for folkemordet, mens bakgrunnen for slike utryddelser var de europeiske imperialistmaktenes fremferd mot urbefolkninger i koloniene i Amerika, Asia og Afrika.
Orvar Sæther
Orvar Kristoffer Sæther (født 15. april 1904, død 17. januar 1991) var en norsk skolelærer, mest kjent som Hirdens stabssjef og som leder av det nazifiserte Norges Lærersamband under okkupasjonen.
Michael Balzary
Tidlig liv
Det første instrumentet Flea spilte var trommer men begynte som niåring å spille trompet, dette fikk han raskt draget på og ble blant annet kåret til den mest tallentfulle unge trompetisten i USA. Men når Flea begynte i Fairfax high school, ble han lokket ut i mørket av sine to bestekamerater Anthony Kiedis og Hillel Slovak. De dannet et band og Flea begynte å spille bass, med Slovak som lærer. I senere tid har Flea vært svært takknemlig for Slovak, siden det var han som fikk Flea til å begynne å spille bass.
Andre musikalske samarbeid
I 2009 spilte han mye sammen med supergruppa Atoms for Peace som ble grunnlagt av Radioheads vokalist Thom Yorke. Han hadde også tenkt å gi ut et eget solo album i 2001, men ga opp ideen for heller å kunne inspirere andre bassister. Han benyttet mye av tiden etter bandets turne i 2007 til å lære seg nye musikalske ferdigheter, og tok opp enkelte fag på University of Southern California. Han har også jobbet for å få inn penger til musikkskolen Silverlake Conservatory og planlegger å gi ut et eget soloalbum.
Flea har opptrådt i enkelte filmer gjennom tidene, men kun små roller. Han spiller blant annet i filmene Tilbake til Fremtiden II, Tilbake til Fremtiden III og The Big Lebowski.
Historien bak Doctor Who
Eventyr i tid og rom
Den første episoden, An Unearthly Child, måtte bli spilt inn på nytt på grunn av tekniske problemer og feil som ble gjort under innspillingen. I dagene mellom de to innspillingene ble det gjort flere forandringer når det gjaldt kostymene, effektene, fremføringen og manuskriptet. Opprinnelig var Doktoren mer ufølsom og Susan gjorde mystiske ting som å snerte slå blekk-klatter utover et papir. Den andre versjonen av episoden ble vist på BBC TV klokken 17.15 23. november 1963, men på grunn av strømbrudd i noen steder i landet og nyhetene om at president John F. Kennedy hadde blitt drept, ble episoden vist på nytt den neste lørdagen før den andre episoden.
Da den andre historien, The Daleks, ble vist, økte seerantallet betraktelig. Dette skjedde først og fremst på grunn av dalekene som ble introdusert i denne historien. De ble oppfunnet av forfatteren Terry Nation og designet av Raymond Cusick. De var helt ulikt noe som hadde blitt vist på TV før. Lambert hadde blitt rådet til å ikke bruke Nations manuskript av Donald Wilson, men hun sa at de ikke hadde noe annet klart slik at hun kunne produsere det likevel. Etter at det ble klart at historien var en stor suksess sa Wilson til Lambert at han ikke ville blande seg inn i hennes avgjørelser mer fordi det var klart at hun kjente serien bedre enn han gjorde.
Hartnells Doktor var opprinnelig verken faderlig eller medfølende. Han var kranglete, sjefete og noen ganger hensynsløs. Han mildnet dog etter hvert som han ble bedre kjent med følgesvennene sine, og han ble raskt populær, spesielt blant barn som så på serien. Denne forandringen begynte i den fjerde historien, Marco Polo. Doktoren var nesten ikke i den andre episoden og i senere episoder hadde han mildnet mye.
Den kosmiske vagabonden
Troughton spilte Doktoren i tre sesonger frem til 1969 da han forlot serien etter at han ble lei av arbeidsmengden. På denne tiden hadde seerantallet for Doctor Who minsket mye og Terrance Dicks, den nye manusredigereren, minnes at det var snakk om å avslutte serien etter den sjette sesongen. Dette har dog blitt fornektet av Bryant, Sherwin og regissør David Maloney. Det finnes også dokumenter som indikerer at serien var i fare for å bli lagt ned etter den sjuende sesongen i 1970. De eksotiske kulissene, kostymene og rekvisittene som trengtes for hvert sted Doktoren dro til la også et press på budsjettet. Bryant og Sherwin (som nå jobbet som medprodusent, selv om BBC nektet å kreditere ham som det) fant på at man kunne la alle historiene foregå på jorden og la Doktoren være rådgiver for en organisasjon kalt UNIT (United Nations Intelligence Taskforce), som beskytter jorden mot trusler fra verdensrommet.
UNIT-årene
Fra og med den sjuende sesongen ble episodeantallet per sesong redusert. Den sjuende sesongen er på 25 episoder og frem til midten av 1980-årene er alle sesongene mellom 20 og 28 episoder lange. Selv om ideen om at Doktoren er strandet på jorden gjorde at serien ikke ble kansellert, var verken Letts eller manusredigerer Terrance Dicks glad i den. Fra og med den åttende sesongen prøvde de derfor å finne på grunner til at Doktoren kan reise i tid og rom. I historien The Three Doctors (1973), som markerte tiårsjubileet for serien, ga time lordene Doktoren muligheten til å igjen reise i tid og rom. I denne historien gjestespilte også William Hartnell og Patrick Throughton. Førstnevnte var bare med i en liten del på grunn av dårlig helse.
Trial of a Time Lord
Bakers første, hele sesong i 1985 noenlunde suksessrik til tross for flere forandringer. Alan Hart bestemte seg for å eksperimentere med lengden på episodene ved å doble den slik at man fikk 13 45 minutter lange episoder istedenfor 26 25 minutter lange episoder. Serien ble også flyttet tilbake til lørdag den hadde fra sju til åtte millioner seere for de fleste episodene selv om den fikk hard konkurranse fra The A-Team på ITV. Baker spilte Doktoren mer svulstig og hovmodig enn de tidligere skuespillerne, noe han fikk kritikk for. Han brukte også dødbringende metoder for å kvitte seg med skurkene i noen historier.
Da det ble kunngjort at Doctor Who ble utsatt i et helt finansår, ble nyheten tolket som at serien var i ferd med å legges ned. Oppstyret som pressen og seerne forårsaket var mye større enn både Grade og styret forventet. Historien fikk en hel forside i avis The Sun. En veldedighetssingle, kalt Doctor in Distress, ble produsert og gitt ut i mars 1985. Den var skrevet av Ian Levine og Fiachra Trench og sunget av en gruppe med 30 B-kjendiser, inkludert Nicola Bryant, Nicholas Courtney og Colin Baker under navnet Who Cares. Den fikk elendige anmeldelser.
TV-filmen
I begynnelsen av TV-filmen dukker derfor Sylvester McCoy opp før han regenererer til Paul McGann, som Segal hadde valgt til å spille Doktoren. Både Fox og McGann selv hadde opprinnelig ikke vært positiv til dette valget. Segal sa senere at BBCs produksjonsleder for TV-filmen, Jo Wright, ville ha Tom Baker til å spille den tidligere Doktoren fordi han var sett på om den definitive Doktoren blant britiske seere og McCoys var ikke like populær. Hun ga seg etter at Segal forklarte hvordan det brøt med kontinuiteten i serien. Segal måtte også slåss for å beholde den originale kjenningsmelodien. Komponisten John Debney ville skrive en ny melodi, men ble overbevist til å lage et nytt arrangement av Ron Grainers komposisjon. Grainer ble dog ikke kreditert i rulleteksten. TV-filmen brukte også logoen som BBC brukte i TV-serien fra 1970 til 1973. Denne logoen ble den offisielle logoen for Doctor Who frem til 2004. Den brukes fremdeles på alle varer med de tidligere Doktorene.
Den nye serien
Samme måned returnerte Michael Grade til BBC som styreformann. Han sa at han var nøytral til den nye serien. Etter at den første sesongen ble en suksess, skrev han i juni 2005 en e-post til generaldirektøren, Mark Thompson, hvor han sa han var positiv til serien og dens popularitet: «I never dreamed I would ever write this. I must be going soft!»
Endurance
Endurance kan vise til:
Joël Matip
Job Joël André Matip (født 8. august 1991) er en tyskfødt kamerunsk fotballspiller som spiller for den engelske klubben Liverpool FC.
Meritter
Schalke 04
Warrant
Singelen Heaven fra debutalbumet Dirty Rotten Filthy Stinking Rich solgte til en 2.-plass på Billboard Top 200
Ketamin
Ketamin er et bedøvende medisinsk legemiddel som ble utviklet som et alternativ til PCP av Parke-Davis (i dag en del av Pfizer) i 1962. Legemiddelet brukes hovedsakelig som anestetikum på dyr, men også på mennesker i kortere kirurgiske inngrep, som innledningsanestetikum før administrering av andre anestetika, samt som supplement til andre anestetika. I senere år har forskere også funnet ut at ketamin kan være svært effektivt til å behandle individer som er suicidale.
Smertelindring
Ketamin kan bli brukt alene, eller i kombinasjon med opioider som morfin eller fentanyl til prehospital smertelindring. Ketamin ser ut til å ha like god smertelindrende effekt i akuttbehandling som opioider, men evidensen er svak. Opioider kan se ut til å ha mindre uønskede bivirkninger enn ketamin totalt. Fordelen med å bruke ketamin er at det i liten grad hemmer respirasjon. Kombinasjonen av opioider og ketamin ser ut til å ha en større smertelindrende effekt enn ved bruk av stoffene hver for seg.
Gyllentrespringer
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.
Landry N’Guémo
Han var også en del av. N'Guémo har spilt for flere andre klubber i sin karriere, blant annet AS Nancy fra Frankrike og Celtic fra Skottland.
High Fidelity
«High Fidelity» handler om Rob Fleming og hans liv som mann. Han er i midten i 30-årene, eier en musikkbutikk i storbyen London sammen med noen venner som er opptatt av topp-fem-lister og har hele leiligheten sin full av vinylplater og CD-er. Når historien hans starter, har hans kjæreste Laura forlatt ham. Dette får ham til å starte sin «40-årskrise» litt for tidlig. Han begynner å tenke på livet sitt og oppsøker sin topp-fem av store forelskelser for å finne ut hvordan alle damene han har dumpet har hatt det i årenes løp.
Tehreek-e-Taliban Pakistan
16. desember 2014 skal syv bevæpnede medlemmer av organisasjonen ha stått bak skoleangrepet i Peshawar der 141 mennesker døde, av disse var 132 barn i alderen 8 til 18 år, og de andre ansatte på skolen.
Pax
Statsvitenskap og historie
Siden «Pax» betyr fred, har det oppstått begreper med tanke på når det er relativ fred i lengre perioder på grunn av store imperier/supermakters nærmest enerådende innflytelse og makt. Dette begynte med Pax Romana, som betyr noe ala «fred på romernes vilkår», og begrepet har senere blitt videreutviklet til bl.a.:
Urupá
Urupá er en kommune i delstaten Rondônia i nordregionen av Brasil.
Felix Manalo
Bakgrunn, navneskifte
Han ble født Felix Ysagun som sønn av Mariano Ysagun og Bonifacia Manalo. Senere, etter morens død, endret han etternavn til Manalo. Motivet var ikke alene å hedre morens minne, men å styrke sitt oppdrag (manalo betyr seier på tagalog). Det hevdes også at han kan ha tenkt på at Manalo-familien var en meget fremstående slekt i Taguig, og navnet dermed inngav mer oppmerksomhet.
Spiritist, presbyterianer ...
Manalo var katolikk fra dåpen av, men i ung alder begynte han å prøve ut forskjellige andre trossamfunn. Han sluttet seg til en lokal spiritistisk kult kalt colorum, men etter å ha overvært en debatt gikk han over til presbyterianerne. Han begynte på deres presteseminar og ble pastor. Deretter vekslet han over til The Christian and Missionary Alliance, etter at han ble tiltrukket av deres dåpspraksis, ved full neddykking.
Vincent Aboubakar
Landslaget
Han ble tatt ut i s tropp til FIFA Confederations Cup 2017 i Russland.
Live Maria Roggen
Musikkarriere
Roggen er vokalist i det norske jazzbandet Come Shine. Kvartetten eksisterte først fra 1998 til 2004, og startet så opp igjen i 2011. Come Shine vant Spellemannprisen 2002 i klassen Jazz.
I 2009 startet Roggen og pianist Helge Lien duoen LiveLien som framfører originalskrevet musikk til tekster av norske lyrikere, coverlåter og jazzlåter.
Curare
Curare påvirker ikke bevisstheten og påvirker ikke smerteopplevelsen før oksygenmangelen blir alvorlig. Ved operasjoner er det derfor viktig at pasienter som får curarelignende medisiner også får narkosemidler som gjør dem bevisstløse og smertefrie.
Historien
I 1811 til 1812 gjorde Sir Benjamin Collins Brodie forsøk på dyr med curare og viste at dyret overlevde uten ettervirkninger bare respirasjonen holdes vedlike mens giften virker.
I 1850 viste George Harley at curare var effektivt i behandling av stivkrampe og ved forgiftning med stryknin.
Anestesi
Arthur Lawen i Leipzig gjorde isolerte forsøk med curare til anestesi fra 1912. I 1939 ble det brukt på psykiatriske pasienter som fikk en krampebehandling med stoffet Metrazol. Dette var en forløper til elektrosjokkbehandling.
Arnfinn Nesset-saken
Nesset-saken i Orkdal en av de alvorligste seriemordersakene i Norge så langt. Over flere år ga Arnfinn Nesset, da som leder ved sykehjemmet, Curacit (suksametoniumklorid) til mange eldre med noe redusert funksjonsevne. Giften ble gitt intravenøst og samtlige forgiftede ble drept av dette. Pasientene fikk ikke annen anestesisk behandling, og opplevde trolig at de ikke fikk puste og døde hjelpeløse.
Alvorlig protein-og energimangel
Kjennetegn på denne sykdommen er at muskelsvinnet blir unormalt stort, og det ikke finnes noe underhudsfett. Spedbarn som har fått denne sykdommen er alvorlig undervektige, veldig svake og har lett for å bli apatiske.
Bronisław Geremek
Bakgrunn
Bronisław Geremek var av jødisk familie. Hans far ble myrdet i Auschwitz, mens Bronisław og hans mor klarte å unnslippe Warszawagettoen i 1943 og ble holdt skjult av en polsk familie.
Nonnebakken
Utgravninger
Det er rapportert inn funn fra området siden slutten på 1700-tallet, men området ble først ordentlig kartlagt i 1953. Ved graving for kabelgrøfter i 1988 kom man på vollgraven, som hadde vært ca. fire meter bred og to meter dyp. Hele anlegget har vært ca. 120 meter i diameter, og dateres til 980 – 1000, altså samtidig med de andre anleggene. Det er hittil ikke funnet spor av bygninger i anlegget.
Eustheniidae
Systematisk inndeling
Cosmioperla-artene blir noen ganger regnet til Stenoperla.
Lebor Gabála Érenn
Opprinnelsen til Lebor Gabála Érenn
Det var på slutten av 1000-tallet at en anonym lærd satte disse og andre dikt sammen og tilpasset dem til en detaljert rammeverk i prosa, delvis hans egne komposisjoner og delvis trukket fra eldre og nå ikke lenger tilgjengelige kilder, som omskrev og forstørret i vers. Resultatet ble den eldste versjonen av Lebor Gabála Érenn. Den ble skrevet på mellomirsk, en form for irsk-gælisk som ble benyttet mellom 800-1200.
Lebor Gabála Érenns innhold
Historien om gælerne fra utbredelsen av nasjoner til Irland blir sett
En pseudo-bibelsk redegjørelse av gælernes opprinnelse som etterkommere av den skytiske prinsen Fénius Farsaid, en av syttito høvdinger som bygde Babels tårn. Hans sønnesønn, Goídel Glas, hvis mor var Scota, datter av en farao i Egypt, skaper det irske språket fra de opprinnelige syttito språkene som oppsto på den tiden da nasjonene ble spredt. Hans etterkommere, gælerne, går igjennom en rekke prøvelser og motganger som er åpenbart modellert over de som israelittene gikk gjennom i Det gamle testamente. De blomstret i Egypt samtidig med Moses og forlater lander under «Exodus», utferden. De vandrer gjennom verden i firehundre og førti år før de endelig kommer til Den iberiske halvøya. Der grunnlegger Goídels etterkommer Breogán en by kalt Brigantia og bygger et tårn hvor hans sønn fra toppen av tårnet kan se Irland. Brigantia kan sannsynligvis bli identifisert med La Coruña i nordvestlige Galicia i Spania, kjent som Brigantium romersk tid, en romersk fyrtårn der kjent som Herkules’ tårn er i henhold til den lokale tradisjonen, bygget på stedet hvor Breogáns tårn sto.
Bosetningen til Fir Bolg
Mao Dun
Bakgrunn og virke
I 1921 var Mao Dun med på å grunnlegge Selskapet for litterære studier, og han ble redaktør for månedstidsskriftet Novellen. Forfattere som Lu Xun, Lao She, Shen Congwen, Ba Jin og Ding Ling lot sine verk publisere i tidsskriftet. I 1921 ble Mao Dun også medlem av kommunistpartiet og fra 1923 egnet han seg til politisk arbeid.
Strandspringer
Levevis
Strandspringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.
James Coburn
James Harrison Coburn III (født 31. august 1928 i Laurel i Nebraska, død 18. november 2002 i Beverly Hills i California) var en amerikansk skuespiller. Coburn spilte for det meste hardkokte typer i en mengde filmer.
Ken Rudin
Ken Rudin er en amerikansk journalist. Han er politisk redaktør for radiokanalaen National Public Radio i USA, og er involvert i flere nyhetsprogram om politikk på kanalen. Rudin er også programleder for den ukentlige podcasten It's All Politics, et segment kalt The Political Junkie på NPR-programmet Talk of the Nation og han skriver en spalte under det samme navnet for npr.org. På 1960-tallet begynte Rudin å samle på valgkampbuttons. Nå har han en samling på over 70 000 stykker.
Páll Vang
Vang var innvalgt i kommunestyret i Tvøroyrar kommuna fra 1985 til 2000 og borgermester fra 1993 til 2000, da han gav seg på grunn av et alvorlig sykdomstilfelle, som han siden slet med.
Dorian Scott
Han har en personlig rekord på 21,45 meter, fra mars 2008 i Tallahassee, samt 20,62 meter innendørs fra kvalifiseringen til VM innendørs 2008 i Valencia, som også er jamaicansk rekord.
Evert Bulder
Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920. Hans yngre bror Jaap spilte også på laget.
Den apostoliske velsignelse
Den apostoliske velsignelse er en velsignelse i Bibelen i 2. korinterbrev 13,13
Lillehammer
Areal og befolkning
De fleste innbyggerne bor i sentrum, bydelene Busmoen, Nordre Ål, Søre Ål, Suttestad, Vingnes, Nybu, Jørstadmoen, Røyslimoen, Vårsetergrenda og Fåberg. Lillehammer er et administrasjonssted i Innlandet fylke, og huser et av to fylkeshus i fylket. Tettstedet Lillehammer har innbyggere per. Kirkelig er Lillehammer prostesete i Sør-Gudbrandsdal prosti.
Historie
Lillehammer fikk kjøpstadrettigheter i 1827. I 1837 da formannskapslovene ble innført var byen enda liten, og Lillehammer hadde felles kommunestyre med omegnskommunen Fåberg. I 1842 fikk byen eget bystyre. Kjøpmann Ludvig Wiese har vært regnet som byens grunnlegger, og det ble reist en statue av ham på Lilletorget i forbindelse med byens 100-årsjubileum. Fram til midten av 1800-tallet lå bebyggelsen hovedsakelig i området rundt Hammer gård. Byen hadde i 1850 om lag tusen innbyggere, og hadde gode forbindelser sør- og nordover. Anleggelsen av hovedbanen Oslo-Eidsvoll i 1852 baserte seg på videreforbindelsen med dampskip langs Mjøsa til Lillehammer, og nylagt vei videre oppover Gudbrandsdalen. Dette transportsystemet muliggjorde transitt av tømmer og jordbruksvarer til hovedstaden, og bidro til byens framvekst.
Sous-vide
Med oppblomstringen av molekylærgastronomi og kokker som Ferran Adria, Heston Blumenthal, Thomas Keller og Nathan Myhrvold, har sous-vide også blitt en populær metode på restauranter og storkjøkken. De vakuumerte pakkene senkes i vannbad. Siden vann leder varme bedre enn luft, varmes maten fortere enn i ovn på tilsvarende temperatur. Temperaturen i vannbadet er også lettere å holde presis. Metoden brukes til langsom koking, der temperaturen i vannet er lik eller bare litt høyere enn temperaturen man ønsker i maten. Da varmes maten sakte til riktig temperatur, uten at de ytterste delene blir for varme. Slik unngås væsketap, og maten blir saftigere og bedre. Siden metoden ikke gir stekeskorpe eller smaken steking gir, brunes ofte maten raskt etter sous-vide-kokingen. Slik mat forbindes ennå med eksklusive restauranter, men blir stadig mer utbredt. Metoden har også en gryende popularitet på hjemmemarkedet.
Sammenlignet med annet matlaging tilberedes sous-vide på lave temperaturer (typisk 55-60 °C for kjøtt), og over lengre tid (vanligvis 1-7 timer, noen ganger opptil 72 timer).
Siw Persson
Siw Magdalena Persson, født Nilsson 16. september 1942 i Hammerdal i Jämtland, er en svensk økonom og tidligere politiker.
Cercozoa
Cercozoa er en delgruppe av eukaryotene. Representantene er nokså forskjellige, men alle er encellede. Med fotosyntetiske, amøboide eller flagellbærende heterotrofe og myceldannende arter inneholder gruppen representanter som tidligere hadde blitt sett på som hhv. planter, dyr og sopp. Samtlige grupper er forholdsvis fattige på beskrevne arter.
Siw Persson
I april 2001 forlot hun Liberalerna, men beholdt setet i Riksdagen ut perioden.
Bangladesh under Sommer-OL 2004
Bangladesh under Sommer-OL 2004. Fire sportsutøvere, tre menn og en kvinne fra Bangladesh deltok i tre sporter, friidrett, skyting og svømming under Sommer-OL 2004 i Athen. Det var sjette gangen Bangladesh deltok i et sommer-OL, de vant ikke noen medaljer.
Min (Fujian)
Min (kinesisk: 闽江; pinyin: Mǐnjiāng) er en 577 km lang elv i provinsen Fujian i Folkerepublikken Kina. Den er den største elven i Fujian og en viktig ferdselsåre. De største byene langs elveløpet er Sanming og Nanping. Ved utløpet ligger millionbyen Fuzhou i Taiwanstredet. Ved elva ligger Shuikou-demningen med 1400 MW installert vannkraft-effekt.